Simularea examenului de admitere la Facultatea de Jurnalism și Științele Comunicării a UB

Miercuri, 22 mai 2024, începând cu ora 16:00, Facultatea de Jurnalism și Științele Comunicării a Universității din București invită viitorii studenți să participe la simularea examenului de admitere.
 
Participarea este gratuită. Pentru înscrierea la simulare, elevii sunt rugați să completeze acest chestionar, nu mai târziu de 19 mai 2024,  sau scanând QRcode-ul de aici. 

Facultatea de Jurnalism şi Ştiinţele Comunicării a Universității din București este prima facultate de jurnalism înființată după 1989, fiind recunoscută pe plan naţional şi internaţional drept un spaţiu al formării profesionale pentru domeniul ştiinţe ale comunicării, la cele mai înalte standarde.

